**Cecco d'Ascoli** (1257-1327) estis itala kuracisto, alkemiisto, filozofo, poeto, liberpensulo kaj astrologo. Lia pseŭdonimo estis de Francesco degli Stabili kaj li instruis astrologion kaj matematikon en la Universitato de Bolonjo. Li prezentis defendon de la astrologio post kiam Dante Alighieri (1265-1321) atakis ĝin en sia "Dia Komedio" kaj li akuzis Dante-on pri herezo. Ironie, Cecco mem estis bruligita en la fajrejo kiel herezulo. Lia nomo en la itala estas la mallonga formo por la propra nomo Francisco. Lia plej grava verko estis alegoria kaj enciklopedia poemo titolita "L'Acerba".

Vivo
----

L'Acerba, ĉapitro pri la monavidemo, Florenco, Biblioteca Medicea Laurenziana, verko de la 14-a jarcento kaj reeldonita en Venecio, en 1510.
*Acerba*, incipit, 1484
En 1322, li fariĝis profesoro pri astrologio en la Universitato de Bolonjo. Laŭdire li estis serve de la papo Johano la 22-a, en Avinjono, kaj ke li konatiĝis kun Dante Alighieri kaj diskutis kun la fama poeto.

Pro tio ke li publikigis komenton pri la "Sfero" de Johano de Sakrobosko, en kiu li proponis aŭdacajn teoriojn pri la agado kaj interveno de la demonoj, li kreis malamikecon kun la klerikularo, kaj en 1324 li estis kondamnita per kelkaj fastoj kaj preĝoj, krom pago de monpuno je sepdek kronoj. Por eskapi de la kondamno, li iris al Florenco, kien li eniris serve de la domanaro de Carlo, Duko de Kalabrio (1298-1328).

Pro sia liberpensado kaj sincera esprimmaniero li faris multajn malamikojn. Li kritikis la Komedion de Dante Alighieri kaj la Kanzono pri Amo de Guido Cavalcanti. Tamen, laŭ la verko de Ernst Cassirer, "La individuo kaj la universo en la renesanca filozofio", li mortis en la fajrejo pro tio ke li difinis la naskiĝon de Kristo per legado de horoskopo. La kuracisto Dino del Garbo senlace lin persekutis kaj la malnova akuzo pri malpieco renoviĝis. Ĉeko ree estis juĝita kaj kondamnita pro insisto pri herezo. Li estis bruligita en Florenco en la sekva tago post la kondamno, estante sepdek-jara. Li estis la unua universitata intelektulo kondamnita de la Inkvizicio.

Verko
-----

* L'Acerba (enciklopedia poemo), 14-jarcento

Literaturo
----------

* Enciclopedia Treccani
* 1911 Encyclopædia Britannica
* Cecco d'Ascoli. Poeta occultista medievale, Anna M. Partini, Vincenzo Nestler
* Lo illustre poeta Cecho dascoli: con el comento, 1516
* Magia astrologica: da Ermete a Cecco D'Ascoli e da Cecco D'Ascoli a Campanella, Anna Maria Partini, Vincenzo Nestler

Vidu ankaŭ
----------

* Johano la 22-a (1249-1334)
* Dino del Garbo (1280-1327)
* Johano de Sakrobosko (1195-1256)
* Guido Cavalcanti (1255-1300) itala poeto
* Pietro Fanfani (1815-1879)
* Tommaso Campanella (1568-1639)
* Dante Alighieri

Referencoj
----------

1. ↑  Opere di Dante Alighieri, precedute dalla vita di lui scritta per C. Balbo, Dante Alighieri
2. ↑  Cecco d'Ascoli. Poeta occultista medievale, Anna M. Partini, Vincenzo Nestler

|  |  |
| --- | --- |
| Portala ikono | Portalo pri Homoj |
| Portala ikono | Portalo pri Medicino |

* Kategorio Cecco d'Ascoli en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 577606
* GND: 118638270
* LCCN: n81089867
* VIAF: 210368453 76413615, 210368453
* ISNI: 0000 0000 8344 8046, 0000 0003 5856 1348
* LIBRIS: 354013
* SUDOC: 027540731
* BNF: 12459869h
* NKC: ola2008419283
* ICCU: MILV049406
* BNE: XX941477
 |